Edukiak
Indizea 🔎︎

# Dokumentua

Eremuak uneko dokumentuari buruzko informazioa sartzeko erabiltzen dira, adibidez, fitxategiaren izena, txantiloia, estatistikak, erabiltzailearen datuak, data eta ordua.

Komando hau erabiltzeko...

Aukeratu Txertatu - Eremua - Eremu gehiago - Dokumentua fitxa

## Mota

Eremu mota erabilgarriak zerrendatzen ditu. Dokumentuan eremuak txertatzeko, egin klik eremu motan, egin klik Hautatu zerrendako eremu batean, eta sakatu Txertatu. Eremu hauek daude erabilgarri:

Mota | Esanahia
Egilea | Uneko erabiltzailearen izena edo inizialak (LibreOffice - Hobespenak Tresnak - Aukerak - LibreOffice - Erabiltzaile-datuak hobespenean sartu direnak).
Kapitulua | Kapitulu-zenbakia eta/edo kapitulu-izena txertatzen ditu.
Data | Uneko data txertatzen du. Aldatzen ez den eremu finko gisa txertatu daiteke - Date (fixed) - edo automatikoki eguneratzen den eremu dinamiko gisa - Date -. Date eremua eskuz eguneratzeko, sakatu F9.
Fitxategi-izena | Uneko dokumentuaren fitxategi-izena eta/edo direktorioaren bide-izena txertatzen du, bai eta fitxategiaren izena luzapenik gabe ere.
Orrialdea | Uneko, aurreko edo hurrengo orrialdearen zenbakia txertatzen du.
Paragrafo-sinadura | Metadatu-eremu bat txertatzen du paragrafoaren sinadura digitala gordetzeko. Ziurtagiri digitala eduki behar da paragrafo bat sinatu ahal izateko.
Bidaltzailea | Erabiltzaile-datuak dituzten eremuak txertatzen ditu. Bistaratuko diren erabiltzaile-datuak aldatzeko, aukeratu LibreOffice - Hobespenak Tresnak - Aukerak - LibreOffice - Erabiltzaile-datuak.
Estatistikak | Dokumentuaren estatistikak eremu gisa txertatzen ditu, adibidez, orri- eta hitz-kopurua. Dokumentu baten estatistikak ikusteko, aukeratu Fitxategia - Propietateak eta, gero, egin klik Estatistikak fitxan.
Txantiloiak | Uneko txantiloiaren fitxategi-izena, bide-izena, edo fitxategi-luzapenik gabeko fitxategi-izena txertatzen du. Uneko txantiloian dauden "Kategoria" eta "Estiloa" formatuetako izenak ere txertatu ditzakezu.
Ordua | Uneko ordua txertatzen du. Aldatzen ez den eremu finko gisa txertatu daiteke - Time (fixed) - edo automatikoki eguneratzen den eremu dinamiko gisa - Time -. Time eremua eskuz eguneratzeko, sakatu F9.

Ondorengo eremuak txertatzeko, dagokion eremu motak hautatuta egon behar du Mota zerrendan.

## Hautatu

Mota zerrendan hautatutako eremu motaren eremu erabilgarriak zerrendatzen ditu. Eremu bat txertatzeko, egin klik eremuan, eta ondoren, sakatu Txertatu.

Hautatu zerrendako eremu bat azkar txertatzeko, egin klik bikoitza eremuan.

## Formatua

Egin klik hautatutako eremuari aplikatu nahi diozun formatuan, edo egin klik "Beste formatu batzuk" aukeran formatu pertsonalizatua definitzeko.

'Formatu gehigarriak' klikatzean, Zenbaki-formatua elkarrizketa-koadroa irekitzen da eta bertan formatu pertsonalizatu bat definitu daiteke .

'Kapitulu-zenbakia bereizlerik gabe' aukeratzen bada kapitulu-eremu baterako, Tresnak - Kapitulu-zenbakitzea aukeran kapitulu-zenbakietarako zehaztu diren bereizleak ez dira bistaratuko.

"Kapitulu-zenbakia" aukeratzen baduzu erreferentzia-eremuentzako formatu gisa, erreferentzia egiten zaion objektua duen kapitulu-izenburuaren zenbakia bakarrik bistaratzen da eremuan. Kapitulu-izenburuarentzako paragrafo-estiloa ez badago zenbakituta, eremua hutsik egongo da.

Data- eta ordu-eremuak HTML formatuan esportatzeko eta inportatzeko, LibreOffice aplikazioaren formatu bereziak erabiltzen dira.

### Eduki finkoa

Eremua eduki estatiko gisa txertatzen du, hau da, eremua ezin da eguneratu.

## Maila

Sartu bistaratu nahi den kapituluaren eskema-maila. Txertatutako eremuak azken paragrafotik hartutako balioa bistaratuko du, zehaztutako eskema-maila txertatutako eremuaren aurrean duela.

## Desplazamendua

Sartu orrialde-zenbakiaren eremuari aplikatu nahi diozun desplazamendu-balioa, adibidez "+1".

Nahi izanez gero, Desplazamendua txerta dezakezu bistaratutako orrialde-zenbakiarentzat. 1 balioko desplazamenduarekin, uneko orrialde-zenbakia baino balio bat handiagoa den zenbakia bistaratuko du eremuak, baina horretarako zenbaki hori duen orrialdeak egon behar du. Dokumenturen azken orrialdean, eremu hori hutsik egongo da.

Uneko orrialde-zenbakia aldatu nahi baduzu, eta ez bistaratutako zenbakia, ez erabili Desplazamendu balioa. Orrialde-zenbakiak aldatzeko, irakurri Orrialde-zenbakiak gida.

## Zuzenketa egunetan/minututan

Sartu data- edo ordu-eremuan aplikatu nahi duzun zuzenketa.